**Podmienky pre úspešné ukončenie predmetu:**

Dochádzka – maximálne 1 neospravedlnená absencia

Odovzdaná esej

Prezentácia pre vybraný makroregión

Splnenie odpovedníku

**Úloha č. 1: Esej o výuke regionálnej geografie**

V rozsahu aspoň 1 stránky vo Worde (samozrejme s bežným riadkovaním a veľkosťou fontu) napíšte úvahu na nasledujúce otázky a odovzdajte ju do príslušnej odevzdávarny do 28.9. (vrátane):

Ako sú Vaše skúsenosti s regionálnou geografiou na ZŠ/SŠ? Ako táto výuka prebiehala (či už ste boli v roli žiaka alebo vyučujúceho)?

Čo by si podľa Vás mali žiaci odniesť z výuky regionálnej geografie? Čo z toho považujete za najdôležitejšie?

Akým spôsobom by sa podľa Vás mala učiť regionálna geografia na ZŠ? Prečo by sa podľa Vás mala učiť týmto spôsobom?

Prípadne niečo ďalšie, čo Vám napadne k výuke regionálnej geografie.

**Úloha č. 2: Splnenie odpovedníku**

V skupinkách po 8-9 študujúcich (3 skupiny po 9 študujúcich, 1 po 8 študujúcich) si vyberiete makroregión v odkaze, ktorý máte v študijných materiáloch. Ako skupinka odovzdáte do 28.10. otázky do odpovedníku, ktoré budú z knihy Makroregiony světa. Počet otázok bude podľa počtu členok skupinky, aby za každého člena bolo 7 otázok, zároveň si dajte pozor na to, nech sa otázky neduplikujú. Ku každej otázke dajte aj odkaz na číslo strany v knihe Makoregiony světa, kde je možné nájsť odpoveď na danú otázku. Na základe týchto otázok Vám bude vytvorený odpovedník, ktorý si budete môcť precvičovať do 11.11. Potom budete mať z toho istého odpovedníku test v počítačovej učebni – každému sa vytvorí náhodný test z vybraných otázok.

**Úloha č. 3: Prezentácia odborného učiva k makroregiónu**

V skupinách po 5-6 ľuďoch (5 skupín po 6 ľuďoch, 1 po 5 ľuďoch) sa zameriate na odborný obsah, ktorý je možné k danému regiónu vyučovať a odprezentujete ho na semináre v rozsahu 30-35 minút. Od všeobecného ku konkrétnym témam a konceptom, ktoré je možné prepojiť s daným regiónom.

Zamerajte sa v priebehu prezentácie na 4 aspekty, ktoré by mal vždy riešiť učiteľ geografie. Zamerajte sa tak na nasledujúce body:

1. **Vytvorte pojmovú analýzu učiva, kde sa pozriete na Vašu tému/región zmapujete z pohľadu výuky na všetkých 3 stupňoch škôl.**

Vytvorte pojmovú mapu pre 1. stupeň ZŠ, 2. stupeň ZŠ a pre SŠ. Predstavte si, s čím už žiaci prichádzajú z 1. stupňa, ako na to budete nadväzovať na druhom stupni a čím môžete nadviazať na strednej škole. Je možné vypracovať jednu pojmovú mapu, kde bude len učivo farebne odlíšené.

Pojmová analýza učiva má svoj postup a mali by ste ho zohľadniť v rámci svojho plánovania. Zamyslite sa nad tým, čo by mali žiaci po výuke vášho regiónu:

* + 1. Vyhľadať (v mape alebo iných zdrojoch)
    2. Poznať naspamäť – deklaratívne znalosti, fakty (čo?)
    3. Vedieť vysvetliť, zdôvodniť – procedurálne znalosti, aplikácia učiva (ako?) a kontextuálne znalosti, súvislosti (prečo?), napr. základné geografické otázky, vedieť sa pýtať, ale aj zdôvodňovať, argumentovať, prepojovať znalosti z textu, mapy a pod.
    4. Čo chcete aby iba zaznelo (napr. zaujímavosti)

1. **Ako je téma spracovaná v učebniciach?**

Prineste si učebnice v tlačenej podobe a označte si záložkami kapitoly, ktorá sa vzťahujú k preberanej téme. Ďalej okomentujte výhody/nevýhody spracovanej témy v učebnici a zhodnoťte, čo ktoré ponúkajú a argumentujte, ktoré by ste si vybrali. Vyjadrite sa aj k tomu, ako je téma alebo konkrétny región v učebnici uchopený a vymedzený. Sú tam nejaké rozdiely?

1. **Predstavte región z odborného pohľadu. Vyberte koncepty, ktoré by bolo vhodné s žiakmi vo výuke prebrať.**

Všetky vybrané koncepty a témy podložte odbornými zdrojmi, ktoré náležite odcitujete a odkážete, kde nájdete ďalšie informácie k nim. Zdroje je nutné odcitovať podľa citačnej normy.

1. **Ktoré mapy, interaktívne aplikácie a ďalšie doplňujúce materiály môžete použiť vo výuke Vášho regiónu?**

Konkrétne predstavte s akými mapami, mapovými portálmi, GIS portálmi by ste mohli pracovať. Môžete predstaviť aj výukové aplikácie alebo ďalšie materiály by bolo vhodné využiť pre výuku regiónu/témy.